**MINISTERUL SĂNĂTĂȚII**

**ORDIN**

**pentru modificarea și completarea Metodologiei privind organizarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, a funcţiilor de şef de secţie, şef de laborator şi şef de compartiment din unităţile sanitare publice fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi, aprobată prin Ordinul ministrului sănătății nr. 166/2023**

 Văzând Referatul de aprobare al Direcției generale asistență medicală și sănătate publică din cadrul Ministerului Sănătății cu nr......................;

 Având în vedere prevederile:

* art. 3 din Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice,
* Hotărârea Guvernului nr. 1568/2024 pentru aprobarea Normelor metodologice privind organizarea concursurilor pentru ocuparea posturilor vacante ale personalului de cercetare, dezvoltare şi inovare din organizaţiile de cercetare,

În temeiul prevederilor art. 7 alin. (1) și (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

ministrul sănătății emite următorul

**ORDIN:**

**Art. I. –** Metodologia privind organizarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, a funcţiilor de şef de secţie, şef de laborator şi şef de compartiment din unităţile sanitare publice fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi, aprobată prin Ordinul ministrului sănătății nr. 166/2023, publicat în Monitorul Oficial al României, Partea I, nr. 68 din 26 ianuarie 2023, cu modificările ulterioare, se modifică și se completează după cum urmează:

**1. La articolul 7, alineatul (2) se modifică și va avea următorul cuprins:**

”(2) Concursul pentru ocuparea posturilor vacante sau temporar vacante din cercetarea ştiinţifică medicală se organizează cu avizul Academiei de Ştiinţe Medicale. Concursul/Examenul se desfăşoară cu respectarea prevederilor Legii nr. 183/2024 privind statutul personalului de cercetare, dezvoltare şi inovare.”

**2. La articolul 28, după alineatul (4) se introduc două noi alineate, alineatele (5) și (6), cu următorul cuprins:**

”(5)Funcţia de şef de laborator de analize medicale se poate ocupa de medici cu specialitatea medicină de laborator - laborator clinic, microbiologie medicală, medicină de laborator sau alt personal cu studii superioare autorizat să lucreze în domeniul medical respectiv, precum biologi, biochimişti și chimişti, care au o vechime de cel puţin 5 ani în specialitatea respectivă.

(6) În cazul laboratoarelor de analize medicale care efectuează exclusiv analize medicale de genetică-citogenetică, genetică biochimică, genetică moleculară, funcţia de şef de laborator de analize medicale se poate ocupa de medici cu specialitatea medicină de laborator - laborator clinic, microbiologie medicală, medicină de laborator sau alt personal cu studii superioare autorizat să lucreze în domeniul medical respectiv, precum biologi, biochimişti și chimişti care au o vechime de cel puţin 5 ani în specialitatea respectivă, precum și de medici cu specialitatea genetică medicală care au o vechime de cel puţin 5 ani în specialitatea genetică medicală.”

**Art. II -** Prezentul ordin se publică în Monitorul Oficial al României, Partea I.

**MINISTRUL SĂNĂTĂȚII**

**PROF UNIV. DR. ALEXANDRU RAFILA**

**ORDIN**

**pentru modificarea și completarea Metodologiei privind organizarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, a funcţiilor de şef de secţie, şef de laborator şi şef de compartiment din unităţile sanitare publice fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi, aprobată prin Ordinul ministrului sănătății nr. 166/2023**

|  |  |  |
| --- | --- | --- |
| **STRUCTURĂ INIȚIATOARE:** | **Data**  | **Semnătură**  |
| **Direcția generală asistență medicală și sănătate publică****Director general: Dr. Amalia ȘERBAN****Director general adjunct: Dr. Costin ILIUȚĂ** |  |  |
| **STRUCTURI AVIZATOARE:** | **Data solicitării****avizului** | **Data obținerii****avizului** | **Semnătura** **șefului****Structurii** |
| **Direcția reglementare și formare profesională medicală****Director: Andrei-Bogdan VINERSAR** |  |  |  |
| **Direcția managementul resurselor umane și structuri sanitare****Director: Alina-Gabriela CARABULEA** |  |  |  |
| **Direcția generală juridică****Serviciul avizare acte normative****Șef serviciu: Dana-Constanța EFTIMIE****Director general: Ionuț Sebastian IAVOR** |  |  |  |
| **SECRETAR de STAT** **Prof. Univ. Dr. Adriana PISTOL** |  |  |  |
| **SECRETAR GENERAL ADJUNCT****Dănuț-Cristian POPA** |  |  |  |